U Zagrebu, 1. lipnja 2015.

**PITANJA I ODGOVORI**

**Natječaj za izradu umjetničkog rješenja**

**spomenika dr. Franji Tuđmanu**

**na lokaciji Kninske tvrđave u Gradu Kninu**

U propisanom roku, vezano uz pojašenjenje uvjeta natječaja, zaprimljeno je jedno (1) pitanje.

1) Zašto se natječajni rad mora dostaviti u jednoj zatvorenoj pošiljci posebno ako se uzme u obzir da, iako nije obvezan, propozicije predviđaju i dostavu nekog karakterističnog detalja (recimo portreta)? Zašto se radovi ne mogu predati u više omotnica, koje su nekako zajednički označene (šifra, nekakva oznaka, broj i t.d.)? Čak i kad se pridržava ovih dimenzija koje su navedene u propozicijama natječaja, u slučaju dostave svih navedenih  priloga, radi se o posebno kabastom paketu, a ovisno o materijalu ponekad izuzetno teškom.

**ODGOVOR:**

Natječajni rad može se iznimno dostaviti u više dijelova uz uvjet da su svi dijelovi ljepljivom trakom ili špagom (ili nekim drugim materijalom koji ih povezuje), **povezani u jedan jedinstveni i cjeloviti paket**.

TAJNIK NATJEČAJA

Ivana Andabaka